rejauldu/bengali-wikipedia huggingface dataset:
চেকেবা হাচেমি (; জন্ম ২০ মে, ১৯৭৪) হলেন একজন আফগান নারীবাদী এবং লেখক। ২০০১ সালে তিনি প্রথম আফগান নারী কূটনীতিক হিসেবে মনোনীত হন। তিনি এনজিও আফগানিস্তান লিব্রের প্রতিষ্ঠাতা এবং সভাপতি।  শৈশব এবং শিক্ষা চেকেবা হাচেমি ১৯৭৪ সালে কাবুলে জন্মগ্রহণ করেন। ১৯৮৬ সালে সোভিয়েত আক্রমণের সময় তিনি তার নিজ দেশে চলে এসেছিলেন এবং ১১ বছর বয়সে ফ্রান্সে এসেছিলেন। তিনি প্যারিসের ইকোল সুপারিয়ার দে কমার্স বিজনেস স্কুলে পড়াশোনা শেষ করেছেন।  নারী অধিকার কর্মী এবং কূটনীতিক হাচেমি তালেবান শাসনের অধীনে আফগান মেয়ে এবং নারীদের অধিকারের অবনতির প্রতিক্রিয়া হিসেবে ১৯৯৬ সালে আফগানিস্তান লিব্রে সংগঠনটি প্রতিষ্ঠা করেন। ২০ বছরেরও বেশি সময় ধরে আফগানিস্তান লিব্রের উদ্দেশ্য ছিল, আফগানিস্তানের গ্রামাঞ্চলে মেয়ে এবং নারীদের শিক্ষা, স্বাস্থ্য এবং বৃত্তিমূলক প্রশিক্ষণের সুযোগ সুবিধা দেওয়া যাতে তারা স্বাধীনতা অর্জন করতে পারে এবং আফগানদের জীবনযাত্রার অবস্থা সম্পর্কে বিশ্বকে অবহিত করতে পারে। ১০ বছরের মধ্যে, সংগঠনটি দেশের একমাত্র মহিলা প্রকাশনা রোজ পত্রিকাও প্রকাশ করেছিল।  ইউরোপ এবং মার্কিন যুক্তরাষ্ট্রে, চেকেবা হাচেমি আফগানিস্তানের জন্য অসংখ্য কর্মকাণ্ড চালাচ্ছে। যার মধ্যে অন্যতাম: প্রচার প্রচারণা, কোম্পানিগুলোর সঙ্গে তদবির, রাজনৈতিক ব্যক্তিত্ব এবং প্রতিষ্ঠানের সাথে তদবির (সেই সময় জাতিসংঘের মহাসচিব কফি আনানের সাথে কর্ম দল; আন্তর্জাতিক শ্রম সংস্থাতে সম্মানিত অতিথি এবং জেনেভায় জাতিসংঘ শরণার্থী বিষয়ক হাইকমিশনারে নারী দিবস পালন)।  আফগান সরকারের ক্রান্তিকালে প্রথম মহিলা কূটনীতিক হাচেমি, ২০০২ সালের জানুয়ারিতে ইউরোপীয় ইউনিয়নে আফগান দূতাবাসের প্রথম সচিব নিযুক্ত হন। ২০০৫ সালের জুলাইয়ে সরকার তাকে কাবুলে জাতীয় অগ্রাধিকার প্রকল্পগুলির দায়িত্বে উপ-রাষ্ট্রপতির বিশেষ উপদেষ্টা হিসেবে নিযুক্ত করে। ২০০৭ সালের মার্চ মাসে, তিনি প্যারিসে অবস্থিত রাষ্ট্রপতি হামিদ কারজাইয়ের মন্ত্রী-উপদেষ্টা হিসেবে নিযুক্ত হন। ২০০৯ সালে তিনি সরকারের ভিতরে চলমান দুর্নীতির নিন্দা জানিয়ে তার পদ থেকে পদত্যাগ করেন।  ২০০৯ সালে, তিনি ফ্রান্সে নারী-পুরুষের মধ্যে সমতা উন্নীত করার জন্য মারি-ফ্রাঙ্কোয়া কলম্বানীর সাথে পরামর্শক প্রতিষ্ঠান ইপোক কনসিল এবং সিএইচ কনসাল্টিং প্রতিষ্ঠা করেন যা প্রতিষ্ঠানে নারীদের স্থান সংক্রান্ত সামাজিক প্রকল্পের অধ্যয়ন বিশেষ। লাক্সেমবার্গের গ্র্যান্ড ডাচেসের কৌশল উপদেষ্টা হিসাবে, তিনি ২০১৯ সালে মার্চ মাসে লাক্সেমবার্গের ভঙ্গুর পরিবেশে যৌন সহিংসতার অবসান ঘটানোর জন্য উই আর নট ওয়েপন ফর ওয়্যার এবং দ্যনিস মুকওয়েগে ফাউন্ডেশন এর সাথে অংশীদারত্ব করে "স্ট্যান্ড, স্পিক, রাইজ আপ" এর সংগঠনে জড়িত হন, যা একটি আন্তর্জাতিক সম্মেলন।  লেখা হাচেমি ইনসোলেন্তে দে কাবুল এর লেখক, এটি একটি স্মৃতিকথা যা ২০১২ সালে প্রকাশিত হয়। তিনি ২০০৫ সালে প্রকাশিত সাদিকা মাসুদ এর সাথে পৌর অ্যামোউর দে মাসুদ এর সহ-লেখিকা।  তথ্যসূত্র  বহিঃসংযোগ  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান লেখিকা বিষয়শ্রেণী:কাবুলের ব্যক্তি বিষয়শ্রেণী:আফগান নারীবাদী বিষয়শ্রেণী:আফগান নারী অধিকার কর্মী বিষয়শ্রেণী:আফগান লেখক বিষয়শ্রেণী:২১শ শতাব্দীর আফগান লেখিকা
Template:Years or months ago displays the number of years (or months if less than 1 year) between a specified year/month date and the current year/month. It will also work correctly when only the year is given. Optionally, a second year/month date can be specified to be used instead of the current year/month.  This was designed as a supporting template for Template:Start date and age, to be used when the specified date does not include the day of the month. The formatting of the output was designed to be similar to Template:Time ago.   Usage  For years or months before or after current date:  {{Months ago|year|month}}  {{Months ago|year}}  For years or months between two dates:  {{Months ago|year1|month1|year2|month2}}   Examples  The following examples use   as the current month and year. If that is not correct, click the Purge link at the top of this documentation (or [ here]) to update the page.   Year and month   Template Output {{Years or months ago||}}  {{Years or months ago||}}  {{Years or months ago|{{#ifexpr:-2<1||}}|{{#ifexpr:-2<1||}}}}{{#ifexpr:-2<1||}}}} {{Years or months ago|{{#ifexpr:-1<1||}}|{{#ifexpr:-1<1||}}}}{{#ifexpr:-1<1||}}}} {{Years or months ago||}}  {{Years or months ago|{{#ifexpr:+1>12||}}|{{#ifexpr:+1>12||}}}}{{#ifexpr:+1>12||}}}} {{Years or months ago|{{#ifexpr:+2>12||}}|{{#ifexpr:+2>12||}}}}{{#ifexpr:+2>12||}}}} {{Years or months ago||}}  {{Years or months ago||}}    Year only (no month)   Template Output {{Years or months ago|}}  {{Years or months ago|}}  {{Years or months ago|}}  {{Years or months ago|}}  {{Years or months ago|}}   আরও দেখুন  Template:Time ago – displays elapsed time (with same singular or plural text as this template)  Template:Age – displays elapsed time in years (number only, future dates generate negative number) বিষয়শ্রেণী:তারিখ গণিত টেমপ্লেট
ত্রিপুরা জাতীয় স্বেচ্ছাসেবক নেতা বিজয় কুমার হ্রাংখাওল অপারেশনের তারিখ 1978 - 1988 মতাদর্শ ত্রিপুরী জাতীয়তাবাদ ত্রিপুরা ন্যাশনাল ভলান্টিয়ার্স (এছাড়াও উপজাতীয় জাতীয় স্বেচ্ছাসেবক বা ত্রিপুরা জাতীয় স্বেচ্ছাসেবক বাহিনী) হল ভারতের ত্রিপুরা অঞ্চলের একটি ত্রিপুরী জাতীয়তাবাদী জঙ্গি গোষ্ঠী যেটি ১৯৮০-এর দশকের গোড়ার দিকে ত্রিপুরাকে ভারত থেকে আলাদা করার জন্য একটি সশস্ত্র সংগ্রাম শুরু করেছিল। টিএনভির নেতৃত্বে ছিলেন বিজয় কুমার হ্রাংখাওল ।[ তথ্যসূত্র প্রয়োজন ]  খ্রিস্টানরা টিএনভি-এর যোদ্ধা এবং নেতাদের একটি বড় শতাংশ নিয়ে গঠিত। চেয়ারম্যান বিজয় হ্রাংখাওল ছিলেন একজন ধর্মপ্রাণ খ্রিস্টান। টিএনভি-তে যোগদানকারী খ্রিস্টান নন এমন উপজাতিদের খ্রিস্টান ধর্মে ধর্মান্তরিত হতে উৎসাহিত করা হয়েছিল।   টিএনভি ১৯৮৮ সালে আত্মসমর্পণ করে এবং নিজেদেরকে একটি রাজনৈতিক দলে একীভূত করে। ২০০০ সালে, টিএনভি টুইপ্রার আদিবাসী জাতীয়তাবাদী দল হিসাবে নিজেদের নাম পরিবর্তন করে।[ তথ্যসূত্র প্রয়োজন ]  ২০০১ সালে টিএনভি Indigenous People's Front of Tripura- এর সাথে একীভূত হয়।   ইতিহাস  টিএনভি ১৯৭৮ সালে মিজো ন্যাশনাল ফ্রন্টের সহায়তায় প্রতিষ্ঠিত হয়েছিল। এটিকে প্রথমে উপজাতীয় জাতীয় স্বেচ্ছাসেবক বলা হত।[ তথ্যসূত্র প্রয়োজন ]   আরো দেখুন    ত্রিপুরী জাতীয়তাবাদ  ত্রিপুরা বিদ্রোহ  অল ত্রিপুরা টাইগার ফোর্স   তথ্যসূত্র   বিষয়শ্রেণী:ইন্ডিজেনাস পিপলস ফ্রন্ট অফ ত্রিপুরা বিষয়শ্রেণী:ভারতে বিদ্রোহী গোষ্ঠী বিষয়শ্রেণী:২০০০-এ বিলুপ্ত রাজনৈতিক দল বিষয়শ্রেণী:১৯৭৮-এ প্রতিষ্ঠিত রাজনৈতিক দল বিষয়শ্রেণী:ত্রিপুরার বিলুপ্ত রাজনৈতিক দল বিষয়শ্রেণী:ত্রিপুরী জাতীয়তাবাদ
"লিভ ইট আপ" হচ্ছে মার্কিন গায়ক নিকি জ্যাম সমন্বিত মার্কিন র‍্যাপার-অভিনেতা-প্রযোজক উইল স্মিথ এবং কসোভোর নাগরিক ইরা ইস্ট্রেফি এর একটি গান। এটি ২০১৮ ফিফা বিশ্বকাপ -এর অফিসিয়াল গান হিসাবে নির্বাচিত হয়েছিল। গানটির প্রযোজক মার্কিন সঙ্গীত শিল্পী, ডিজে এবং গীতিকার ডিপলো, এবং ২৫শে মে, ২০১৮ তারিখে মুক্তি পায়।  পটভূমি ২১শে মে, ২০১৮-এ উইল স্মিথ সামাজিক মিডিয়াতে পোস্ট করেছেন তিনি এবং গায়ক নিকি জ্যাম আনুষ্ঠানিকভাবে ২০১৮ বিশ্বকাপের থিম সঙের জন্য সহযোগিতা করবে। বার্তাটি হল: "ওয়ান লাইফ টু লিভ। লিভ ইট আপ"। নিকি জ্যামও বলেছেন যে: "ফিফা বিশ্বকাপের জন্য আনুষ্ঠানিক গান রেকর্ড করা একটি আজীবনের অর্জন। অন্য অনেক শিল্পীর এটা বলার সুযোগ নেই যে তারা এটির অংশ হয়েছেন। আমি খুব গর্বিত এবং খুশি, আমি আমার নাতি-নাতনিদের বলতে পারবো আমি এটি তৈরি করেছি"।  মিউজিক ভিডিও গানটির জন্য মিউজিক ভিডিও ৭ জুন ২০১৮ তারিখে প্রকাশিত হবে।   কৃতিত্ব এবং কলাকুশলীগন   উইল স্মিথ - রচনা, কণ্ঠস্বর  নিকি জ্যাম - রচনা, কণ্ঠস্বর  ইরা ইস্ট্রেফি - রচনা, কণ্ঠস্বর  ডিপলো - প্রযোজনা   মুক্তিরইতিহাস   এলাকা তারিখ ধরন লেবেল মার্কিন যুক্তরাষ্ট্র ২৫শে মে, ২০১৮ ডিজিটাল ডাউনলোড সনি মিউজিক  তথ্যসূত্র   বহিঃসংযোগ   বিষয়শ্রেণী:২০১৮-এর একক বিষয়শ্রেণী:২০১৮-এর গান বিষয়শ্রেণী:২০১৮ ফিফা বিশ্বকাপ বিষয়শ্রেণী:ফিফা বিশ্বকাপের গান বিষয়শ্রেণী:নিকি জ্যামের গান বিষয়শ্রেণী:উইল স্মিথের গান বিষয়শ্রেণী:ইরা ইজত্রেফাইয়ের গান বিষয়শ্রেণী:নিকি জ্যাম রচিত গান বিষয়শ্রেণী:উইল স্মিথ রচিত গান
ফরাক্কা ভারতের পশ্চিমবঙ্গ রাজ্যের মুর্শিদাবাদ জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ফরাক্কা শহরের জনসংখ্যা হল ২১,৭৯৪ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে ফরাক্কা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:ভারতের টাউনশিপ বিষয়শ্রেণী:মুর্শিদাবাদ জেলার শহর ও নগর বিষয়শ্রেণী:পশ্চিমবঙ্গের শহর
"Extract from Captain Stormfield's Visit to Heaven" হলো মার্ক টোয়েনের লেখা একটি ছোটগল্প। এটি ১৯০৭ সালের ডিসেম্বর ও ১৯০৮ সালের জানুয়ারি মাসে প্রথম হার্পারস ম্যাগাজিনে ছাপা হয়েছিল, পরে ১৯০৯ সালে কিছু সংশোধনীসহ বই হিসেবে প্রকাশিত হয়। মার্ক টোয়েনের জীবদ্দশায় প্রকাশিত এই গল্পটিই ছিলো তার শেষ কর্ম।Ketterer, David. Tales of Wonder - Notes, p. ix-x (1984)   বিবরণ এবং গল্পের রূপরেখা  ক্যাপ্টেন এলিয়াস স্টর্মফিল্ডের কয়েক দশক ব্যাপী মহাজাগতিক ভ্রমণ এবং স্বর্গে তার অবস্থানের গল্প এটি। একটি ধূমকেতুর সাথে দৌড়ে ভুল জায়গায় চলে যাওয়ার পর, তার স্বল্পস্থায়ী আগ্রহ গান গাওয়া এবং বীণা বাজানোর প্রতি জাগ্রত হয় (স্বর্গ সম্পর্কে তার পূর্ব ধারণার কারণে )। একইসাথে তিনি স্বর্গের সেলিব্রিটিদের প্রতি আত্মাদের সাধারণ আকর্ষণের চিত্র তুলে ধরেন। এদের মধ্যে রয়েছেন আদম, মূসা এবং ইলিয়াস, যারা টোয়েইনের মতে স্বর্গের বেশিরভাগ মানুষের কাছে পৃথিবীর জীবিত সেলিব্রিটিদের মতোই দূরবর্তী হয়ে ওঠে। টোয়েইন এই গল্পটি ব্যবহার করেছেন স্বর্গের সাধারণ ধারণা হাস্যকর এটা দেখানোর জন্য। তিনি তার বিশেষ অতিশয়োক্তি ব্যবহার দক্ষতার সাথে এমন বিশ্বাসের অসঙ্গতিগুলি তুলে ধরেন।  গল্পের বেশিরভাগ বর্ণনা এসেছে স্যান্ডি ম্যাকউইলিয়ামস নামের এক চরিত্রের কাছ থেকে, যিনি একজন ক্র্যানবেরি চাষী এবং স্বর্গের রীতিনীতি সম্পর্কে বেশ অভিজ্ঞ। নবাগত স্টর্মফিল্ড, যিনি একজন মহাকাশযাত্রী, তাকে স্যান্ডি কথোপকথনের মাধ্যমে প্রশ্নোত্তর আকারে বিবরণটি দেন। তিনি যে স্বর্গের বর্ণনা করেন তা প্রচলিত খ্রিস্টান স্বর্গের মতোই, তবে পৃথিবীর সমস্ত স্থানের একটি বৃহত্তর সংস্করণ রয়েছে, পাশাপাশি মহাবিশ্বের সর্বত্রই স্বর্গে রূপ পেয়েছে (যার সামান্য উল্লেখ, বিজ্ঞান কল্পকাহিনীর শেষ উপাদান হিসেবে এখানে আছে)। সমস্ত বুদ্ধিমান জীবন-রূপ স্বর্গে ভ্রমণ করে, প্রায়ই আন্তঃগ্রহ বা আন্তঃনাক্ষত্রিক মহাকাশের মধ্য দিয়ে, এবং একটি নির্দিষ্ট গেটে (যার কোন সংখ্যা নেই) অবতরণ করে। সেই গেটগুলো নির্ধারিত ঐ গ্রহের মানুষদের জন্য সংরক্ষিত। প্রতিটি নবাগতকে অবশ্যই গেটরক্ষককে তার নাম এবং উৎপত্তিস্থল জানাতে হবে, যিনি পরে তাকে স্বর্গে পাঠিয়ে দেন। একবার ভিতরে গেলে, সেই সত্তা অনন্তকাল তাঁর মনের মতো জীবনযাপন করে, সাধারণত তার প্রকৃত (কখনও কখনও অনাবিষ্কৃত) প্রতিভা অনুযায়ী। এক চরিত্রের মতে, একজন মুচি  যার "কবির আত্মা আছে, তার এখানে জুতা বানাতে হবে না," এটা বোঝায় যে সে এর পরিবর্তে কবিতার দিকে ঝুঁকবে এবং তাতে পরিপূর্ণতা অর্জন করবে। বিশেষ অনুষ্ঠানে ইতিহাসের সর্বশ্রেষ্ঠ ব্যক্তিদের একটি শোভাযাত্রা গঠিত হয়; এই বিশেষ অনুষ্ঠানে বুদ্ধ, উইলিয়াম শেক্সপিয়ার, হোমার, মুহাম্মদ, ড্যানিয়েল, ইজেকিয়েল, এবং জেরেমিয়াহ সহ আরও বেশ কয়েকজন অন্যথায় অজানা ব্যক্তিদের দেখা যায়। এদের প্রতিভা পৃথিবীর কেন্দ্রীয় ব্যক্তিত্বদের চেয়ে অনেক বেশি ছিল, কিন্তু যারা কখনও পৃথিবীতে বিখ্যাত ছিলেন না।  স্টর্মফিল্ড স্বর্গের মধ্য দিয়ে এগিয়ে যাওয়ার সাথে সাথে তিনি জানতে পারেন যে দেবদূতদের ডানাযুক্ত, সাদা পোশাক পরিহিত, হালো, বীণা এবং তাল পাতা ধারণকারী চিরায়ত চিত্রটি মানুষের উপকারের জন্য তৈরি একটি মাত্র বিভ্রম। মানুষেরা ভুল করে "রূপক ভাষা" কে সঠিক বর্ণনা ভেবে নেয়। তিনি আরো জানতে পারেন যে  স্বর্গের সকল বাসিন্দারা তাদের বয়স বেছে নেয়, এবং তাদের জীবনের সেই সময়টিকেই অমর করে রাখে যে সময়ে তারা সবচেয়ে বেশী  সন্তুষ্ট ছিলেন। স্বর্গবাসীরা কোন নিষেধাজ্ঞার শিকার না হলে, তাদের মনের যেকোনো আকাঙ্ক্ষা পূরণ হয়। এছাড়া তিনি জানতে পারেন স্বর্গে ভূ-স্বর্গের মতো প্রতিটি অঞ্চলে পৃথিবীর সমস্ত মানুষ অন্তর্ভুক্ত রয়েছে যারা কখনও সেখানে বাস করেছে, ইত্যাদি।   তথ্যসূত্র   বিষয়শ্রেণী:মুহাম্মাদের সাংস্কৃতিক চিত্রায়ণ
সুলিড সেলার(বৈজ্ঞানিক নাম: Neptis clinia (Moore)) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত প্রজাতি।   আকার  সুলিড সেলার এর প্রসারিত অবস্থায় ডানার আকার ৪৫-৬০ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত সুলিড সেলার এর উপপ্রজাতি হল-   Neptis clinia kallaura Moore, 1881 – Sahyadri Sullied Sailer  Neptis clinia praedicta Smetacek, 2011 – West Himalayan Sullied Sailer  Neptis clinia susruta Moore, 1872 – Himalayan Sullied Sailer  Neptis clinia clinia Moore, 1872 – Andaman Sullied Sailer   বিস্তার  এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।   বর্ণনা   প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল কালচে বাদামী বর্নের। সাদা দাগ ছোপ এবং বন্ধনি সরু এবং ময়লাটে সাদা বর্নের। সামনের ডানার সেল এর অন্তর্ভুক্ত সাদা দাগ এবং সেল বহিস্থ তিনকোনা এবং বহিপ্রান্ত সূঁচালো ছোপ সংযুক্ত নয়। সাবটার্মিনাল ছোপ সারির উপরের দিকের ছোপগুলি ভিতরের দিকে বাঁকানো নয়। পিছনের ডানার ডিসকাল বন্ধনীটি সরু এবং ৩ ও ৪ নং শিরা দ্বারা খন্ডিত। উক্ত বন্ধনীটি ৩ নং শিরামধ্যের বেস অথবা গোড়া অবধি প্রবিস্ট নয়।  ডানার নিম্নতল লালচে বাদামী ও দাগ-ছোপ এবং বন্ধনী কালচে সাদা বর্নের। দাগ-ছোপ বন্ধনীর উপরিতলেরি অনুরূপ তবে ইষদ অস্পষ্ট। সামনের ডানার সেলস্থ দাগটি ও সেল  বহিস্থ তেকোনা সূঁচালো ছোপটি নিচের অংশে সংলগ্ন অথবা সংযুক্ত।  এই প্রজাতির ৪টি উপ-প্রজাতি বর্তমান। দক্ষিন ভারতীয় উপ-প্রজাতি Neptis clinia kallaura এর ডানার উপরিতলের ডিসকাল বন্ধনীটি চওড়া এবং পরিচ্ছন্ন সাদা এবং সামনের ডানার উপরিতলের ২ ও ৩ নং শিরামধ্যের ডিসকাল ছোপগুলি বহিপ্রান্তে গোলাকৃতি। উত্তর ভারতীয় উপ-প্রজাতি Neptis clinia susruta এর সামনের ডানার উপরিতলের ডিসকাল বন্ধনী অংশটুকু অপ্রিচ্ছন্ন সাদা এবং ২ ও ৩ নং শিরামধ্যস্থ ডিসকাল ছোপদুটির বহিপ্রান্ত চারকোনা। এই প্রজাতির পুরুষ প্রকার স্ত্রী অপেক্ষা আকারে ছোট।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:এশিয়ার প্রজাপতি
থাম্ব|ইউনাইটেড আইরিশম্যান ছিল একটি মৌলবাদী আইরিশ রিপাবলিকান সংবাদপত্র যা প্রথম প্রকাশিত হয়েছিল ১৮৪৮ সালের ফেব্রুয়ারিতে, জন মিচেল দ্বারা প্রকাশিত হয়েছিল। ইউনাইটেড আইরিশম্যান আর্থার গ্রিফিথ এবং উইলিয়াম রুনি প্রতিষ্ঠিত একটি আইরিশ জাতীয়তাবাদী সংবাদপত্র ছিল। Arthur Griffith  Contributors Tomás A. O'Riordan, www.ucc.ie এটি ৪ মার্চ ১৮৯৯-এ প্রথম প্রকাশিত হয়েছিল এবং ১৮৯৯ থেকে ১৯০৬ পর্যন্ত চলেছিল। পত্রিকায় যারা অবদান রেখেছিলেন তাদের মধ্যে অলিভার সেন্ট জন গোগার্তি, পেড্রেইগ পিয়ার্সী, মওড গন এবং রজার কেসমেন্ট অন্তর্ভুক্ত। লেখক জেমস জয়েস উল্লেখ করেছিলেন যে, ইউনাইটেড আইরিশম্যান "আয়ারল্যান্ডের একমাত্র সংবাদপত্র" ছিল। Rafter, Kevin. Sinn Fein 1905-2005: In the Shadow of the Gunmen. Gill & Macmillan, 2005. ১৯০৬ সালে ইউনাইটেড আইরিশম্যান একটি ষড়যন্ত্রমূলক মামলায় জড়িয়ে ভেঙ্গে পড়ে এবং সিন ফিন হিসাবে প্রত্যাবর্তিত হয়, যা ১৯১৪ সাল পর্যন্ত ব্রিটিশ সরকার কর্তৃক দমন করার আগে পর্যন্ত চলেছিল।   তথ্যসূত্র   বিষয়শ্রেণী:আয়ারল্যান্ডের বিলুপ্ত সংবাদপত্র বিষয়শ্রেণী:১৮৯৯-এ প্রতিষ্ঠিত সংবাদপত্র
ইয়ান চুনলিং (, ; জন্ম: ২৮ জানুয়ারি ১৯৯১) হলেন একজন চীনা পেশাদার ফুটবল খেলোয়াড়। তিনি বর্তমানে চীনা ক্লাব সাংহাই পোর্ট এবং চীন জাতীয় দলের হয়ে গোলরক্ষক হিসেবে খেলেন।  ২০০৯ সালে, ইয়ান চীন অনূর্ধ্ব-২০ দলের হয়ে চীনের বয়সভিত্তিক পর্যায়ে অভিষেক করেছিলেন। প্রায় চার বছর যাবত চীনের বয়সভিত্তিক দলের হয়ে খেলার পর, তিনি ২০১৫ সালে চীনের হয়ে আন্তর্জাতিক পর্যায়ে অভিষেক করেছেন; চীনের জার্সি গায়ে তিনি এপর্যন্ত ৫৩ ম্যাচে অংশগ্রহণ করেছেন।   প্রারম্ভিক জীবন  ইয়ান চুনলিং ১৯৯১ সালের ২৮শে জানুয়ারি তারিখে চীনের সাংহাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ইয়ান চীন অনূর্ধ্ব-২০ এবং চীন অনূর্ধ্ব-২৩ দলের হয়ে খেলার মাধ্যমে চীনের প্রতিনিধিত্ব করেছেন।  ইয়ান কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত চীনের ২৬ সদস্যের চূড়ান্ত দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল চীন  ২০১৫  ২  ০ ২০১৬  ২  ০ ২০১৭  ৩  ০ ২০১৮  ১০  ০ ২০১৯  ১২  ০ ২০২১  ১০  ০ ২০২২  ৪  ০ ২০২৩  ১০  ০ সর্বমোট  ৫৩  ০   তথ্যসূত্র    বহিঃসংযোগ             বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা ফুটবলার বিষয়শ্রেণী:ফুটবল গোলরক্ষক বিষয়শ্রেণী:চীনের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:সাংহাই পোর্ট ফুটবল ক্লাবের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:চীন লিগ ওয়ানের খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:চীন লিগ টু-এর খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:চীনের আন্তর্জাতিক যুব ফুটবলার
স্বপন কান্তি ঘোষ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় সিউড়ি বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2011  তথ্যসূত্র  বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
লুইস বারাগান, পুরোনাম লুইস রামরিও বারাগান মরফিন (জন্ম: মার্চ ৯, ১৯০২ - মৃত্যু: নভেম্বর ২২, ১৯৮৮), মেক্সিকান স্থপতি। একজন ইঞ্জিনিয়ার হিসাবে তিনি তার নিজ শহরে পড়ালেখা করেছেন, সেসময় স্থপতি টাইটেল অর্জনের জন্য তাকে কিছু বাড়তি কোর্স সম্পন্ন করতে হয়।   প্রাথমিক জীবন  thumb|220px|ফুয়েন্তে ডি লস আমান্তেস হর্স র‍্যাঞ্চ বারাগান মেক্সিকোর গুয়াদালাজারা-তে জন্মগ্রহণ করেন। তিনি গুয়াদালাজারার এসকুলা লিবরে ডি ইনজেনিয়েরস থেকে ১৯২৩ সালে প্রকৌশলে স্নাতক অর্জন করেন। স্নাতক সমাপনের পর তিনি স্পেন এবং ফ্রান্স ভ্রমণে বের হোন। ফ্রান্সে থাকাকালে তিনি ফার্ডিনান্ড বাক লেখার অনুরাগী হয়ে উঠেন। একজন জার্মান-ফরাসি লেখক, ডিজাইনার এবং শিল্পী যার কথা বারাগান সারা জীবন উল্লেখ করেছেন।Tim Street-Porter, Casa Mexicana Stewart, Tabori & Chang (1989)   নিউ ইয়র্কে দীর্ঘ বিরতির পর ১৯৩১ সালে তিনি আবার ফ্রান্সে ভ্রমণে যান। এবারের ভ্রমণে তিনি মেক্সিকান ম্যুরাল শিল্পী হোজে ক্লেমেন্টে ওরজ্‌কো, স্থাপত্য-বিষয়ক পত্রিকার সম্পাদকগণ এবং ফ্রেডেরিক কায়াসলারের সাথে স্বাক্ষাত করেন। ফ্রান্সে তিনি লি কর্ব্যুজিয়ার এর সাথেও সংক্ষিপ্তভাবে স্বাক্ষাত করেন। পরিশেষে বাগান ফার্ডিনান্ড বাক পরিকল্পিত বাগান পরিদর্শন করেন। তিনি ১৯২৭-১৯৩৬ পর্যন্ত গুয়াদালাজারাতে এবং এর পরবর্তীকালে মেক্সিকো সিটিতে স্থাপত্য চর্চা করেন।   ক্যারিয়ার  তার গুয়াদালাজারার উল্ল্যেখযোগ্য কাজের মধ্যে কলোনিয়া আমেরিকানা এলাকায় একটা ডজনেরও বেশি ব্যক্তিগত বাসগৃহ অন্তর্ভুক্ত, যেগুলো আজকের গুয়াদালাজারার শহরের কেন্দ্রস্থলের নিকটে। এই বাড়িগুলো একটি থেকে অপরটি মধ্যে হাঁটা দূরত্ব। বারাগানের প্রথমজীবনের বাসভবনও এর অন্তর্ভুক্ত। তার প্রথম একটি ভবন কাসা ক্রিস্টো পুনঃস্থাপন করে সেখানে রাজ্য স্থপতি পরিষদের অফিস বানানো হয়েছে।   উল্লেখযোগ্য প্রজেক্ট  thumb|220px|লুইস বারাগানের বাসভবন thumb|টরেস ডি স্যাটেলাইট, মেক্সিকো সিটি (১৯৫৭-৫৮) তিনি ১৯৪৫ সালে শুরু করেন জারডিন্স ডেল পেডরেগাল আবাসিক এলাকা উন্নয়ন পরিকল্পনা করেন। ১৯৪৭ সালে তিনি টাকুবায়া তে তার নিজের বাড়ি এবং স্টুডিও নির্মাণ করেন। ১৯৫৭ সালে তিনি প্রতিমাসম টরেস ডি স্যাটেলাইট টাওয়ারটি ডিজাইন করেন, এখানে ভাস্কর্য শিল্পী মাথায়েস গয়েরিটজ্‌ তাকে সহযোগিতা করেন।   তথ্যসূত্র    বহিঃসংযোগ   Website of the Barragan Foundation Luis Barragan's house and studio (in Spanish)  Artists Rights Society, Barragán's U.S. Copyright Representatives Luis Barragan's work https://www.admexico.mx/arquitectura/articulos/espacios-luis-barragan-cdmx-edo-mex/5039   বিষয়শ্রেণী:স্থাপত্য বিষয়শ্রেণী:মেক্সিকান স্থপতি বিষয়শ্রেণী:১৯০২-এ জন্ম বিষয়শ্রেণী:১৯৮৮-এ মৃত্যু
আব্দুল ওয়াদুদ (লেফটেন্যান্ট জেনারেল) বাংলাদেশ সেনাবাহিনীর তিন তারকা পদস্থ একজন সাবেক কর্মকর্তা। বর্তমানে তিনি সামিট পাওয়ারের বস্থাপনা পরিচালক।   প্রাথমিক ও শিক্ষাজীবন  ঢাকা বিশ্ববিদ্যালয় থেকে প্রকৌশলে স্নাতক ডিগ্রি অর্জন করেন। পরে মার্কিন যুক্তরাষ্ট্রের বিশ্ববিদ্যালয়ে একই বিষয়ে স্নাতকোত্তর ডিগ্রি অর্জন করেন।   কর্মজীবন  তিনি বাংলাদেশের সশস্ত্র বাহিনী বিভাগের প্রিন্সিপাল স্টাফ অফিসার ও ইঞ্জিনিয়ার ইন চিফ হিসেবে দায়িত্ব পালন করেন। বাংলাদেশ মেশিন টুলস ফ্যাক্টরির ব্যবস্থাপনা পরিচালক হিসেবেও দায়িত্ব পালন করেন। ২০১৩ সালে অবসর গ্রহণের পর তিনি সামিট পাওয়ারের ব্যবস্থাপনা পরিচালক হিসাবে যোগ দেন।   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:প্রিন্সিপাল স্টাফ অফিসার (বাংলাদেশ) বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ সেনাবাহিনীর প্রধান প্রকৌশলী
ইন্টারনেট রিসার্চ টাস্ক ফোর্স (আইআরটিএফ) ইন্টারনেট সম্পর্কিত দীর্ঘমেয়াদী গবেষণা সম্পর্কিত বিষয়গুলিতে আলোকপাত করে অন্যদিকে, ইন্টারনেট ইঞ্জিনিয়ারিং টাস্ক ফোর্স (আইইটিএফ), ইঞ্জিনিয়ারিং এবং মানসম্মত স্বল্প মেয়াদী বিষয়গুলিতে মনোনিবেশ করে। ইন্টারনেট রিসার্চ টাস্ক ফোর্স (আইআরটিএফ) ইন্টারনেট প্রোটোকল, অ্যাপ্লিকেশন, আর্কিটেকচার এবং প্রযুক্তি সম্পর্কিত বিষয়ে কাজ করে, দীর্ঘমেয়াদী গবেষণা গ্রুপ তৈরি করে ইন্টারনেটের বিবর্তনের গুরুত্বের গবেষণাকে প্রচার করে।   সংগঠন  আইআরটিএফ অনেকগুলি কেন্দ্রীয় এবং দীর্ঘমেয়াদী গবেষণা দলগুলির সমন্বয়ে গঠিত। এই গোষ্ঠীগুলি ইন্টারনেট প্রোটোকল, অ্যাপ্লিকেশন, আর্কিটেকচার এবং প্রযুক্তি সম্পর্কিত বিষয়ে কাজ করে। গবেষণা বিষয়গুলির অন্বেষণে গবেষণা সহযোগিতা এবং দলবদ্ধভাবে সম্পাদিত কর্ম বিকাশের জন্য গবেষণা গ্রুপগুলির স্থায়ী দীর্ঘমেয়াদী সদস্যপদ রয়েছে। অংশীদারিত্ব সংগঠনের প্রতিনিধিদের চেয়ে পৃথক অবদানকারীদের দ্বারা হয়। বর্তমান গ্রুপগুলির তালিকা আইআরটিএফের ওয়েবসাইটে পাওয়া যাবে।   আরো দেখুন   ইন্টারনেট ইঞ্জিনিয়ারিং টাস্ক ফোর্স   তথ্যসূত্র    বহিঃসংযোগ   আইআরটিএফ  বিষয়শ্রেণী:টাস্ক ফোর্স বিষয়শ্রেণী:ইন্টারনেট পরিচালনা প্রতিষ্ঠান বিষয়শ্রেণী:কম্পিউটার নেটওয়ার্ক সংগঠন বিষয়শ্রেণী:ইন্টারনেট সম্পর্কিত প্রতিষ্ঠান
ভি. শান্তারাম বা শান্তারাম বাপু নামে সুপরিচিত শান্তারাম রাজারাম বঙ্কুদ্রে (১৮ নভেম্বর ১৯০১ - ৩০ অক্টোবর ১৯৯০) ছিলেন একজন ভারতীয় চলচ্চিত্র পরিচালক, প্রযোজক, অভিনেতা ও চিত্রনাট্যকার। তিনি হিন্দি ও মারাঠি ভাষার চলচ্চিত্রে কাজের জন্য সুপরিচিত। তার পরিচালিত উল্লেখযোগ্য চলচ্চিত্র হল - ডক্টর কোটনিস কী অমর কহানি (১৯৪৬), অমর ভূপালী (১৯৫১), ঝনক ঝনক পায়েল বাজে (১৯৫৫), দো আঁখেঁ বারহ হাত (১৯৫৭), নবরঙ্গ (১৯৫৯), কুঙ্কু (১৯৩৭), পিঞ্জরা (১৯৭২), চানি, আয়ে মারাঠিচে নাগারি ও জুঞ্জ।  পুরস্কার ও সম্মাননা বেসামরিক পুরস্কার  ১৯৯২ – পদ্মবিভূষণ (মরণোত্তর) – ভারত সরকার কর্তৃক দ্বিতীয় সর্বোচ্চ বেসামরিক সম্মাননা  চলচ্চিত্র পুরস্কার  বছর বিভাগ মনোনীত কর্ম ফলাফল সূত্র. জাতীয় চলচ্চিত্র পুরস্কার ১৯৫৫ শ্রেষ্ঠ পূর্ণদৈর্ঘ্য চলচ্চিত্র বিভাগে সর্বভারতীয় মেধার সনদ ঝনক ঝনক পায়েল বাজে   শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে রাষ্ট্রপতির রৌপ্য পদক  ১৯৫৭ সর্বভারতীয় শ্রেষ্ঠ পূর্ণদৈর্ঘ্য চলচ্চিত্র বিভাগে রাষ্ট্রপতির স্বর্ণ পদক দো আঁখেঁ বারহ হাত   শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে রাষ্ট্রপতির রৌপ্য পদক  ফিল্মফেয়ার পুরস্কার ১৯৮২ শ্রেষ্ঠ পরিচালক ঝনক ঝনক পায়েল বাজে  বার্লিন আন্তর্জাতিক চলচ্চিত্র উৎসব ১৯৫৮ ওসিআইসি পুরস্কার দো আঁখেঁ বারহ হাত   রৌপ্য ভল্লুক (বিশেষ পুরস্কার)  গোল্ডেন গ্লোব পুরস্কার ১৯৫৯ স্যামুয়েল গোল্ডউইন আন্তর্জাতিক চলচ্চিত্র দো আঁখেঁ বারহ হাত    তথ্যসূত্র  বহিঃসংযোগ     বিষয়শ্রেণী:১৯০১-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় চিত্রনাট্যকার বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:ভারতীয় নির্বাক চলচ্চিত্র পরিচালক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:মহারাষ্ট্রের চলচ্চিত্র পরিচালক বিষয়শ্রেণী:মহারাষ্ট্রের চলচ্চিত্র প্রযোজক বিষয়শ্রেণী:মহারাষ্ট্রের চিত্রনাট্যকার বিষয়শ্রেণী:মারাঠি চলচ্চিত্র পরিচালক বিষয়শ্রেণী:শান্তারাম পরিবার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শিল্পকলায় পদ্মবিভূষণ প্রাপক বিষয়শ্রেণী:দাদাসাহেব ফালকে পুরস্কার বিজয়ী বিষয়শ্রেণী:শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) জয়ী পরিচালক বিষয়শ্রেণী:শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) জয়ী প্রযোজক বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী
সন্ত পোমা ছিলেন সেন্ট মেমিয়াসের (ফরাসি ভাষায় "মেমি দে চালানস") বোন, যিনি ফ্রান্সের চালানস-সুর-মার্নের (বর্তমান চালানস-এন-শ্যাম্পেন) প্রথম বিশপ হিসেবে সম্মানিত।  তিনি ৩য় শতাব্দীর শেষের দিকে বাস করতেন।  সন্ত পোমার উৎসবের দিন ২৭ জুন।  তার দেহাবশেষ ফ্রান্সের সেন্ট-মেমিতে অবস্থিত সেন্ট মেমিয়াসের ব্যাসিলিকায় সমাহিত করা হয়েছে, যেখানে তার ভাই এবং চ্যালন্সে বিশপ হিসেবে তার উত্তরসূরী চারজন ব্যক্তির দেহাবশেষ সমাহিত করা হয়েছে।    তথ্যসূত্র   বিষয়শ্রেণী:২য় শতাব্দীর রোমান নারী বিষয়শ্রেণী:৩য় শতাব্দীতে মৃত্যু বিষয়শ্রেণী:২য় শতাব্দীতে জন্ম বিষয়শ্রেণী:প্রাচীন খ্রিস্টান নারী সন্ত বিষয়শ্রেণী:ফরাসি রোমান ক্যাথলিক সন্ত বিষয়শ্রেণী:৩য় শতাব্দীর রোমান নারী
আইরিস ক্লেইন একজন জার্মান মডেল এবং বিউটি কুইন, যিনি তার দেশের দ্বিতীয় প্রতিনিধি যিনি ১৯৮৯ সালে মিস ইন্টারন্যাশনাল খেতাব জিতেছেন   ১৯৮৬ সালে, তিনি শ্লেসউইগ-হলস্টেইনের প্রতিনিধিত্ব করে মিস জার্মানি প্রতিযোগিতায় অংশ নেন। তিনি প্রথম রানার আপ হিসাবে আহত হন, তাকে তিন বছর পর মিস ইন্টারন্যাশনাল প্রতিযোগিতায় অংশগ্রহণের জন্য জাপানের কানাজাওয়াতে পাঠানো হয়েছিল, অবশেষে ১৯৬৫ সালে ইনগ্রিড ফিঙ্গার এটি জয়ের প্রায় ২৪ বছর পর এই শিরোপা জেতা দ্বিতীয় জার্মান হয়ে ওঠেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জার্মান সুন্দরী প্রতিযোগিতার বিজয়ী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মিস ইন্টারন্যাশনাল ১৯৮৯-এর প্রতিনিধি বিষয়শ্রেণী:মিস ইন্টারন্যাশনাল বিজয়ী